b'\n_START_ARTICLE_\nEksuma\n_START_PARAGRAPH_\nEksuma\xc2\xa0\xe2\x80\x93 Baham\xc5\xb3 salyno apskritis, susidedantis i\xc5\xa1 daugiau kaip 360 sal\xc5\xb3._NEWLINE_D\xc4\x97l savo \xc4\xafdomi\xc5\xb3 rif\xc5\xb3 ir urv\xc5\xb3 salynas yra patrauklus jachtininkams ir nardytojams. Daugyb\xc4\x97 puiki\xc5\xb3 papl\xc5\xabdimi\xc5\xb3 ir urv\xc5\xb3, taip pat rif\xc5\xb3 yra Nacionalinio Eksumos \xc5\xbeem\xc4\x97s ir j\xc5\xabros parko dalis. Prad\xc5\xbeioje Eksumoje apsigyveno aravakai ir lukajanai, kurie XV a. buvo pavergti. Iki XVII a. sala buvo negyvenama, ja naudojosi besislapstantys piratai.\n_START_SECTION_\nDid\xc5\xbeioji Eksuma\n_START_PARAGRAPH_\nDid\xc5\xbeioji Eksuma yra did\xc5\xbeiausia sala, kurios ilgis 60\xc2\xa0km, o plotas 72\xc2\xa0km\xc2\xb2. \xc4\x8cia \xc4\xafsik\xc5\xabr\xc4\x99s ir did\xc5\xbeiausias salyno miestas\xc2\xa0\xe2\x80\x93 D\xc5\xbeord\xc5\xbetaunas, kuriame pastoviai gyvena apie 1000 gyventoj\xc5\xb3. \xc4\xaekurtas 1793\xc2\xa0m. miestas buvo pavadintas Anglijos karaliaus Jurgio III vardu. Per \xc5\xa1alia miesto esant\xc4\xaf papl\xc5\xabdim\xc4\xaf praeina v\xc4\x97\xc5\xbeio tropik\xc5\xb3 ratas._NEWLINE_1793\xc2\xa0m. Eksuma buvo apgyvendinta nuo karo b\xc4\x97gan\xc4\x8di\xc5\xb3, i\xc5\xa1tikim\xc5\xb3 vald\xc5\xbeiai amerikie\xc4\x8di\xc5\xb3. Su savimi jie atsive\xc5\xbe\xc4\x97 vilnamed\xc5\xbei\xc5\xb3, medviln\xc4\x97s plantacij\xc5\xb3 auginimui. Lordas John Rolle, vienas i\xc5\xa1 naujakuri\xc5\xb3, yra svarbi asmenyb\xc4\x97 salos istorijoje. Mirdamas, 1835 metais, visas savo \xc5\xbeem\xc4\x97s teises perdav\xc4\x97 savo vergam. Atsid\xc4\x97kojant u\xc5\xbe tai, daug viet\xc5\xb3 pavadinta jo vardu (pvz., Rollevile ir Rolletown).'